Az 1970-es években a ház már nagyon rossz állapotban volt, az 1977-es földrengés is megrongálta, felújítása többe került volna egy új ház építésénél. A tulajdonosoknak még a festmények restaurálására sem volt elegendő pénzük, de keretek és fóliák felszerelésével megpróbálták megakadályozni, hogy az eső, hó, és a hógolyókkal dobálózó gyermekek még több kárt tegyenek bennük. A Kulturális Igazgatóság 2010-ben tervet készített a homlokzat és a freskók felújítására, de a munkálatok nem kezdődtek el.